Ανδρέας Τσολιάς

Ο Ανδρέας Τσολιάς ήταν Έλληνας πρωταθλητής του στίβου από την Πάτρα. Ήταν αθλητής αγωνισμάτων ρίψεων και είχε κατακτήσει μετάλλια στα πανελλήνια πρωταθλήματα του 1906, 1909, 1910 και 1911 στον ακοντισμό και τη σφαιροβολίαΚώστας Α. Κοκκοβίκας, Αχαΐα. Περί αθλητικού παρελθόντος, Εκδόσεις Ακτίνα. Επικοινωνία-Προβολή. Μονοπρόσωπη ΕΠΕ, Πάτρα 2004. Ήταν αθλητής της Γ.Ε. Πατρών και διακρίθηκε σε μια περίοδο παρακμής του συλλόγου.

Στους πανελλήνιους αγώνες του 1906 ο Τσολιάς ήταν δεύτερος στον ελεύθερο ακοντισμό με βολή στα 37,35 μέτρα και τρίτος στην σφαιροβολίαΝίκος Ε. Πολίτης, Ο Πατραϊκός Αθλητισμός, Τόμος Β', Από την εποχή του Τόφαλου ως την ίδρυση της Παναχαϊκής, Αχαϊκές εκδόσεις, Πάτρα 1997, ISBN 960-7164-92-X. Στους πανελλήνιους αγώνες του 1909 ήταν πρώτος στην σφαιροβολία με βολή στα 11,78 μέτρα και δεύτερος στην ελεύθερο ακοντισμό με βολή στα 38,70 μέτρα. Στους πανελλήνιους αγώνες του 1910 ήταν τρίτος στην σφαιροβολία με βολή στα 12,04 μέτρα, επίσης πήρε μέρος και στο αθλητικό πένταθλο όπου προκρίθηκε στον τελικό αλλά χωρίς να κατακτήσει μετάλλιο. Τρίτος ήταν στην σφαιροβολία και στο πανελλήνιο του 1911 με βολή 11, 64 μέτρα.  

Το 1926 ήταν ο πρώτος ιστορικά πρόεδρος του Α.Σ. Απόλλων ΠατρώνSportin, Τάσσος Σταθόπουλος, Όλοι οι πρόεδροι στην ιστορία του Απόλλωνα.

 Διακρίσεις 
Πανελλήνιο πρωτάθλημα
Ελεύθερος ακοντισμός
2ος:1906, 1909

σφαιροβολία
1ος: 1909
3ος: 1906, 1910, 1911

Παραπομπές

Κατηγορία:Έλληνες αθλητές του ακοντισμού
Κατηγορία:Έλληνες αθλητές της σφαιροβολίας
Κατηγορία:Αθλητές στίβου της Παναχαϊκής
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Α.Σ. Απόλλων Πατρών